**2024-2025 m. SEZONO „SMUKLĖS LYGOS“ 35+ ČEMPIONATO**

**NUOSTATAI**

1. **BENDROJI DALIS**
	1. Smuklės lyga siekia:
* Vienyti ir koordinuoti Vilniaus miesto krepšinio mėgėjų veiklą, įgyvendinant šiuose nuostatuose numatytus uždavinius.
* Populiarinti bei propaguoti mėgėjų krepšinio sportą Vilniaus mieste.
* Išaiškinti stipriausias Vilniaus miesto mėgėjų krepšinio komandas.
* Efektyviai bendardarbiauti su žiniasklaidos priemonėmis, kad kuo daugiau informacijos apie Smuklės lygą pasiektų visuomenę.
* Plėtoti ryšius su Lietuvos sporto federacijomis bei organizacijomis.
	1. Šie nuostatai nereglamentuoja komercinių, su Smuklės lygos varžybomis susijusių, teisių nustatymo, įgyvendinimo ir jų vykdymo tvarkos. Šių santykių reguliavimas yra išimtinė turnyro organizatoriaus teisė. Komerciniai santykiai bei jų įgyvendinimas, susiję su atskiru klubu ar komanda, yra išimtinė to klubo ar komandos teisė.
1. **ORGANIZAVIMAS**
	1. Smuklės lygos turnra organizuoja – Viešoji Įstaiga „Sostinės krepšinio lyga“, atstovaujama direktoriaus Vaido Indriliūno.
	2. Smuklės lygos būstinė įsikūrusi Taikos g. 193-8, LT-05210, Vilniuje.
	3. Turnyras vykdomas pagal oficialias FIBA taisykles, jei Nuostatai nenumato kitaip.
	4. Turnyro varžybos gali būti vykdomos tiek Lietuvos teritorijoje, tiek ir užsienio valstybėse.
	5. Oficiali Turnyro informavimo priemonė yra tinklalapis www.smukleslyga.lt
	6. Tinklalapyje talpinama visa informacija apie Turnyrą: komandų sudėtys, varžybų rezultatai, Nuostatai ir jų pakeitimai, naujienos ir kt. Paskelbus informaciją tinklalapyje, laikoma, jog visi Turnyro dalyviai yra informuoti.
	7. SL kontaktinis el. pašto adresas yra vaidas@sostineskl.lt.
2. **DALYVIAI**
	1. Turnyre dalyvauja komandos, kurias gali sudaryti komandos vadovas, treneris ir žaidėjai.
	2. Komanda turi turėti vadovą, kuriuo gali būti ir komandos žaidėjas.
	3. Komanda gali turėti trenerį, kuriuo gali būti ir komandos žaidėjas.
	4. **Komandos žaidėjai gali būti tik ne profesionalai, t.y. ne LKL ir NKL žaidėjai.**
	5. **Komanda gali registruoti ne daugiau kaip 2 „Sostinės“ A žaidžiančius žaidėjus. Jei minėtose lygose žaidėjas yra sužaidęs bent vienas rungtynes, šio punkto apribojimai jam galioja visą sezoną. Ši taisyklė negalioja krepšininkams, kuriems yra 40 ir daugiau metų.**
	6. **Jeigu žaidėjas kada nors yra žaidęs LKL, atitinkamame bet kurios kitos šalies čempionate arba aukštesniame lygyje (Europos taurė, Eurolyga ir pan.), jis atkrintamosiose varžybose už komandą gali žaisti tik tuo atveju, jei už tą komandą sužaidė ne mažiau kaip 50 proc. reguliariojo sezono varžybų. Apribojimai negalioja, jeigu žaidėjas yra gimęs anksčiau nei 1985 sausio 1 d. arba profesionalaus krepšinio nebežaidžia daugiau nei 10 metų.**
	7. **Atskirais atvejais komandoms gali būti taikomos išimtys dėl 3.5, 3.6 punkto. Kiekviena išimtis turi būti patvirtinta Lygos valdybos arba komandų vadovų daugumos.**
	8. **Norint dalyvauti atkrintamosiose žaidėjas konkrečioje komandoje turi būti sužaidęs bent 3 (tris) reguliariojo sezono rungtynes.**
	9. Komanda privalo turėti sporto salę ne trumpiau kaip pusantros valandos bent vieną kartą per savaitę. Salės laiko pradžia turi būti ne ankstesnė kaip 18:00 val. ir ne vėlesnė kaip 21:15 val. darbo dienomis, ne ankstesnė kaip 12:00 val. ir ne vėlesnė kaip 21:00 val. nedarbo dienomis.
	10. Komandos žaidėjai varžybų metu privalo vilkėti vienodą sportinę aprangą (marškinėlius ir trumpikes). Kiekvieno žaidėjo numeris (sudarytas iš vieno, dviejų arba trijų skaitmenų) privalo būti nurodytas ir aiškiai matomas iš priekio ir iš galo.
	11. SL neatsako už žaidėjų patirtus sveikatos sutrikimus prieš, po ar rungtynių metu. Savo sveikatos stoviu kiekvienas žaidėjas rūpinasi savarankiškai. Komanda yra atsakinga už savo žaidėjų sveikatos būklę, privalo įvertinti jų fizinį pasiruošimą ir galimybę dalyvauti varžybose. Vengiant nelaimingų atsitikimų, komanda turi pasirūpinti, kad sveikatos problemų turintys žaidėjai nedalyvautų varžybose arbą jų galimybė dalyvauti varžybose būtų patvirtinta po medicininio patikrinimo. Varžybų organizatoriai neatsako už dalyvių sveikatos būklę bei jos sutrikimus čempionato varžybų metu.
	12. Komandos vadovas ar kitas atsakingas ir paskirtas komandos narys (jei nėra komandos vadovo) privalo turėti pirmosios pagalbos vaistinėlę varžybų metu su būtinosiomis priemonėmis (pvz. šaldymo skystis nuo traumų) ir suteikti pirmąją pagalbą savo komandos žaidėjui esant būtinybei.
3. **KOMANDŲ IR ŽAIDĖJŲ REGISTRACIJA**
	1. Turnyrui komanda gali registruoti ne daugiau kaip 20 ir ne mažiau kaip 8 žaidėjus, atitinkančius Nuostatuose dalyviams nustatytus reikalavimus.
	2. Varžyboms komanda gali registruoti ne daugiau kaip 12 ir ne mažiau kaip 5 žaidėjus.
	3. Komandą atstovauja ir jai vadovauja komandos vadovas.
	4. Komandos vadovas padengia komandos Nuostatuose nurodytų mokesčių, nuobaudų ir kitas organizacines komandos išlaidas.
	5. SL iš surinktų startinio mokesčio lėšų padengia teisėjavimo, sekretoriavimo ir kitas organizacines Turnyro išlaidas.
	6. Komanda privalo pateikti žaidėjų registracijos paraišką iki **2024 m. spalio 01 d.** ir sumokėti startinį **1800 EUR** mokestį iki **2024 m. gruodžio 31 d**.
	7. Visų turnyro dalyvių namų salė turi būti Vilniaus miesto ribose.
	8. Komanda gali būti šalinama iš Turnyro, jei iki numatytų terminų nesumoka startinio mokesčio, nepateikia žaidėjų registracijos paraiškos ir kitais Nuostatuose numatytais atvejais.
	9. Jei komanda atsisako dalyvauti Turnyre arba yra pašalinama iš Turnyro, startinis mokestis nėra grąžinamas.
	10. Apie kiekvieną žaidėjų registracijos paraiškos keitimą komanda turi pranešti VK kontaktiniu el. pašto adresu ne vėliau kaip prieš 1-ą pilną darbo dieną iki artimiausių komandos varžybų. Pvz.: jei rungtynės vyksta penktadienį, šeštadienį ar sekmadienį, SL kontaktiniu el. paštu turi būti informuotas iki penktadienio 8:00.
	11. Iki 2024 m. spalio 21 d**.** žaidėjų registracijos paraiškos laisvų vietų užpildymas yra nemokamas.
	12. Jei komandoje jau yra registruoti 18 žaidėjų, iki lapkričio 15 d., komanda turi teisę naujai registruoti žaidėjus, išbraukiant vieną iš esamų komandos žaidėjų. Kiekvieno naujo žaidėjo registracijos mokestis – 20 Eur.
4. **TURNYRO SISTEMA**

Turnyras vyks dviem etapais.

I etapas (reguliarusis sezonas) komandos viena su kita sužais po du kartus (du ratai). Vėliau šešios stipriausios komandos kovos dėl Didžiosios taurės, likusios kausis – Mažosios („Lūzerių“) taurės turnyre.

II etapas (atkrintamosios) Didžiosios taurės ketvirtfinalyje bus žaidžiama serija iki 2 pergalių, kur pirmos rungtynės bus žaidžiamos aukštesnę vietą užėmusios komandos salėje, antrosios – žemesnę, o trečiosios vėl aukštesnę vietą užėmusios komandos salėje, nebent abi ketvirtfinalio dalyvės nutars kitaip.

Didžiosios taurės finalo ketvertas vyks neutralioje salėje, kurią parinks turnyro organizatoriai.

Mažojoje taurėje visuose atkrintamųjų etapuose bus žaidžiama vieno minuso sistema.

1. **TVARKARAŠTIS**
	1. Turnyro varžybos vyksta pagal iš anksto numatytą tvarkaraštį.
	2. Jei praėjus 15 minučių nuo tvarkaraštyje nurodyto laiko komanda nėra pasirengusi varžyboms, ji laikoma neatvykusia į varžybas.
	3. SL paskelbia reguliariojo sezono tvarkaraštį ne vėliau kaip **2024 m. spalio 14 d.**
	4. Tvarkaraštis sudaromas taip, kad rungtynės nevyktų vėlinių, kalėdų-naujų metų bei velykų šventinėmis dienomis. Visomis kitomis dienomis (įskaitant neišvardintas šventines dienas, perkeltas savaitgalio arba darbo dienas) rungtynės gali būti organizuojamos.
	5. Reguliariojo sezono varžybų šeimininkės nustatomos traukiant burtus atidarymo šventėje.
	6. Komanda reguliariojo sezono metu gali inicijuoti varžybų perkėlimą, jei:
		1. Nauja varžybų data, laikas ir vieta yra suderinta su varžovų komanda ir SL.
		2. Nauja varžybų data nėra vėlesnė nei paskutinių reguliariojo sezono varžybų data.
		3. Iki numatytos tvarkaraštyje varžybų datos yra likę mažiau nei 2 darbo dienos
	7. **Jeigu iki numatytos tvarkaraštyje varžybų datos yra likę ne mažiau kaip 3 darbo dienos varžybų nukėlimas yra nemokamas.**
	8. **Jeigu iki numatytos tvarkaraštyje varžybų datos yra likę mažiau kaip 2 dienos varžybų perkėlimą inicijuojanti komanda turi sumokėti 120 EUR.**
	9. SL turi teisę perkelti varžybas ir tuo atveju, jei perkėlimas prieštarautų 7.6 reikalavimams.
	10. Pasibaigus reguliariajam sezonui SL paskelbia atkrintamųjų varžybų tvarkaraštį.
	11. Komandos varžybų perkėlimas atkrintamųjų varžybų metu po oficialaus tvarkaraščio paskelbimo reglamentuojamas atskiru SL laišku.
2. **PROTESTAI**
	1. Komanda gali pateikti SL protestą dėl varžybų rezultato, SL sprendimo ar kitų priežasčių, susijusių su Turnyro vykdymu.
	2. Protestas teikiamas sumokėjus 50 EUR užstatą. Užstatas grąžinamas tuo atveju, jei protestas patenkinamas.
	3. Protestą gali pateikti tik komandos vadovas ne vėliau kaip 24 valandos po pasibaigusių varžybų .
	4. Protestas pateikiamas SL kontaktiniu el. pašto adresu vaidas@sostineskl.lt.
	5. SL svarsto pateiktą protestą ir priima sprendimą ne vėliau kaip per tris darbo dienas po protesto pateikimo dienos.
	6. SL sprendimai dėl protesto yra galutiniai ir neginčijami.

1. **NUOBAUDOS IR SANKCIJOS**
	1. SL turi teisę taikyti nuobaudas ir sankcijas komandoms bei žaidėjams.
	2. Varžybų metu žaidėjo gauta techninė pražanga yra apmokestinama 20 EUR, diskvalifikacinė pražanga – nuo 20 EUR iki 100 EUR. Sprendimą dėl diskvalifikacinės pražangos dydžio priima SL atsižvelgdama į varžybų teisėjų, sekretoriato ir dalyvių paaiškinimus. Baudos turi būti sumokėtos iki kitų komandos varžybų. Laiku nesumokėjusi baudos komanda laikoma neatvykusia į varžybas.
	3. Neatvykusiai į varžybas komandai įskaitomas techninis pralaimėjimas rezultatu 0-20 bei skiriama 100 EUR bauda. Komanda, neatvykusi į varžybas daugiau kaip vieną kartą, SL sprendimu gali būti diskvalifikuota iš Turnyro.
	4. Komandos varžybose žaidžiant turnyre neregistruotam ar Nuostatuose dalyviams taikomų reikalavimų neatitinkančiam žaidėjui komandai įskaitomas techninis pralaimėjimas rezultatu 0:20 bei skiriama 100 EUR bauda.
	5. Komandos narys, gavęs diskvalifikacinę pražangą, sukėlęs muštynes ir pan. atvejais, SL sprendimu gali būti diskvalifikuotas kelioms arba visoms Turnyro varžyboms, o komandai skirtos papildomos sankcijos.
	6. Komanda turi sumokėti Nuostatuose nurodytas baudas ne vėliau kaip iki kitų komandos varžybų. Paskutinėse sezono varžybose gautas baudas komanda privalo sumokėti ne vėliau kaip per 7 dienas po paskutinių varžybų.
2. **MOKĖJIMAI**
	1. Startinis mokestis yra pervedamas VšĮ „Sostinės krepšinio lygai“ žemiau nurodytais rekvizitais. Norint atsiskaityti kitais būdais prašome susisiekti su SL. Rekvizitai:

**Viešoji Įstaiga „Sostinės krepšinio lyga“
Įmonės kodas: 304622376
A/S: LT40 7300 0101 5291 5859**

* 1. Baudos už žaidėjų bei komandų technines ir diskvalifikacines pražangas, už komandoms įskaitytus techninius pralaimėjimus, mokesčiai už rungtynių tvarkaraščio pakeitimus, už papildomų žaidėjų registravimą komandoje bei kiti nuostatose numatyti mokėjimai turi būti sumokami varžybas aptarnaujantiems sekretoriato darbuotojams.
1. **APDOVANOJIMAI**
	1. SL nustato apdovanojamas komandas ir žaidėjus bei padengia apdovanojimų išlaidas iš startinio mokesčio bei kitų Turnyro metu surinktų lėšų.
	2. Apdovanojamos pirmą, antrą, trečią vietas Turnyre užėmusios komandos. SL sprendimu gali būti apdovanotos ir kitos komandos.
	3. Apdovanojami pagal atskirus rodiklius geriausi Turnyro žaidėjai.

1. **NUOSTATŲ KEITIMAS**
	1. SL gali keisti Nuostatus tiek iki Turnyro pradžios, tiek ir Turnyro metu.
	2. Pakeitimai įsigalioja apie juos paskelbus Turnyro tinklalapyje ir informavus komandų vadovus el. paštu.